b'\n_START_ARTICLE_\nMiracle\n_START_SECTION_\nAparicions Marianes\n_START_PARAGRAPH_\nS\xc3\xb3n famoses les aparicions marianes on suposadament s\'apareix la Verge Maria a persones (en especial a nens). Posteriorment l\'indret es converteix en lloc de peregrinaci\xc3\xb3 i devoci\xc3\xb3 mariana, esdevenint nombroses curacions miraculoses atribu\xc3\xafdes a la Verge.\n_START_SECTION_\nLorda\n_START_PARAGRAPH_\nUna nena Bernadette Soubirous tingu\xc3\xa9 divuit aparicions de la Verge a Lorda. Cada any milers de peregrins viatgen al santuari a la recerca d\'un miracle. S\'han recollit prop de 7000 casos de curacions i 67 han estat reconeguts per l\'esgl\xc3\xa9sia.\n_START_SECTION_\nF\xc3\xa0tima\n_START_PARAGRAPH_\nEl 13 de maig de 1917 tres pastorets portugueses foren testimonis de la primera de les sis suposades aparicions de la Verge Maria. El lloc es convert\xc3\xad immediatament en lloc de peregrinaci\xc3\xb3. Posteriorment esdevenir un miracle multitudinari, fou l\'anomenat Miracle del Sol, que es va produir el 13 d\'octubre de 1917. Entre 70.000 i 100.000 persones, es van reunir en una cova prop de F\xc3\xa0tima (Portugal), i van ser testimonis com el sol t\xc3\xa8nue, canviava de colors, i girava, fent una dansa al cel, i sembla que va caure en picat a terra. Segons els testimonis, en el proc\xc3\xa9s, s\'ha alliberar una gran quantitat de calor radiant. Despr\xc3\xa9s de deu minuts de l\'esdeveniment, el terra i la roba de la gent, que estaven molls per una tempesta anterior, van quedar completament secs.\n_START_SECTION_\nSan Sebasti\xc3\xa1n de Garabandal\n_START_PARAGRAPH_\nEl 18 de juny de 1961 quatre nenes de la localitat c\xc3\xa0ntabra de Garabandal van rebre uns suposats missatges sobrenaturals per part d\'un \xc3\xa0ngel identificat com a Miquel qui els va predir que la Verge se\'ls apareixeria. Dies despr\xc3\xa9s el 2 de juliol les petites van veure la Verge Maria despr\xc3\xa9s de caure en \xc3\xa8xtasi. Malgrat la quantitat de testimonis l\'esgl\xc3\xa9sia no reconeix el miracle.\n_START_SECTION_\nAntic Testament\n_START_PARAGRAPH_\nA l\'Antic Testament el terme miracle designa una acci\xc3\xb3 salvadora de D\xc3\xa9u a favor del seu poble. El llibre de l\'\xc3\x88xode explica accions extraordin\xc3\xa0ries que s\xc3\xb3n enteses com el signe del poder de D\xc3\xa9u i del seu amor envers Israel, les plagues contra Egipte, la mort dels primog\xc3\xa8nits egipcis, el pas de la Mar Roja, la donaci\xc3\xb3 del man\xc3\xa0 i la desfeta dels enemics. Els profetes Elies i Eliseu realitzen guaricions i fets meravellosos.\n_START_SECTION_\nRacionalisme\n_START_PARAGRAPH_\nAlguns te\xc3\xb2legs (com Hans K\xc3\xbcng) defensen la teoria de la inviolabilitat de les lleis naturals i, per tant, la impossibilitat dels miracles._NEWLINE_Segons el punt de vista racionalista o ateu molts dels miracles apareguts a la B\xc3\xadblia s\xc3\xb3n relats hiperb\xc3\xb2lics de fen\xc3\xb2mens naturals. Altres poden tractar-se de eclipses del sol o lluna, terratr\xc3\xa8mols i efectes lluminosos sorprenents._NEWLINE_Un cas especial s\xc3\xb3n les expulsions de dimonis, que en realitat es tracte de persones malaltes amb atacs epil\xc3\xa8ptics o altres malalties semblants. Aquests tenen una durada curta i al cap d\'uns minuts ha desaparegut l\'atac, donant per curada a la persona._NEWLINE_Alguns miracles de la B\xc3\xadblia, com la multiplicaci\xc3\xb3 dels pans i els peixos s\xc3\xb3n molt semblants als miracles fets per Elies el profeta. Segons els esc\xc3\xa8ptics podrien ser simples c\xc3\xb2pies del text adaptats a la vida de Jes\xc3\xbas._NEWLINE_La falta d\'una comprovaci\xc3\xb3 del miracle es veu palesa en altres miracles com en el de la dona que patia hemorr\xc3\xa0gies i que es va curar en tocar la t\xc3\xbanica de Jes\xc3\xbas. Simplement la dona diu que est\xc3\xa0 curada i tots els presents accepten el miracle Marc 5,25-34._NEWLINE_En altres miracles Jes\xc3\xbas utilitza per curar la saliva barrejada amb fang Joan 9,1 i 6,7 o la saliva i una imposici\xc3\xb3 de mans Marc 8,22-26. La saliva \xc3\xa9s coneguda en la farmacopea com un remei per curar algunes lesions oculars (Papir Ebers). _NEWLINE_Per \xc3\xbaltim dir que alguns autors com Robert Ambelain afirmen que Jes\xc3\xbas va utilitzar m\xc3\xa0gia en les curacions. Aquest podria ser el cas de les resurreccions, pot tractar-se de pr\xc3\xa0ctiques sembla\'ns a les de Vod\xc3\xba, utilitzant certs verins o drogues que deixen a la persona en estat de coma durant unes hores, despr\xc3\xa9s, la v\xc3\xadctima recupera les facultats vitals._NEWLINE_De fet els mateixos jueus van acusar a Jes\xc3\xbas de mag: "Jes\xc3\xbas el Natzar\xc3\xa8 ha practicat la m\xc3\xa0gia i ha esgarriat Israel" (tractat Sanhedr\xc3\xadn 10 7b). Igualment el fil\xc3\xb2sof grec Cels (fil\xc3\xb2sof) del segle II en la seva obra, acusa a Jes\xc3\xbas d\'haver practicat la m\xc3\xa0gia.'